Una vita difficile
Una vita difficile () je italijanska crno-bijela filmska komedija snimljena 1961. godine u režiji Dina Risija. Protagonist, koga tumači Alberto Sordi, je Silvio Magnozzi, potporučnik italijanske kraljevske vojske koji se za vrijeme Drugog svjetskog rata priključio antifašističkim partizanima i iz rata izašao kao idealistički sljedbenik komunizma i zagovornik radničke klase. Radnja prati njegov život u poratnim godinama kada doživljava niz životnih neuspjeha, za razliku od svojih korumpiranih sunarodnjaka koji su se daleko bolje prilagodili okolnostima ekonomskog buma. Una vita difficile, koja se ponekad navodi kao Risijev ironični prikaz prilika u Italiji u ranim godinama režima Prve republike, se često naziva jednim od klasičnih ostvarenja žanra commedia all'italiana i jednim od najvažnijih italijanskih filmova svoga doba. U jednoj sceni, pak, protagonist dolazi u znameniti rimski studio Cinecitta u pokušaju da ishodi snimanje filma o svom životu, te se u njima u pojavljuju glumci Silvana Mangano i Vittorio Gassman, te režiser Alessandro Blasetti tumačeći same sebe. Sordi je, pak, u intervjuu neposredno pred smrt izjavio da mu je uloga Silvija Magnozzija bila najdraža u životu.

Vanjske veze 
 
 

Italijanski filmovi
Filmske komedije
Dramski filmovi
Satirični filmovi